И Болсонаро поздрави Байдън за победата на изборите Бразилският президент Жаир Болсонаро поздрави Джо Байдън за победата на изборите в САЩ . Политикът съобщи за това на страницата си в Twitter , цитиран от агенциите . " Приветствам президента Джо Байдън и искрено желая САЩ да останат " страна на свободните и крепост на смелите " и се надявам на това " , написа Болсонаро , цитирайки химна на САЩ . Той също така изрази готовност да работи с новото правителство , а също и да бъде продължено изграждането на двустранен съюз " в защита на суверенитета , демокрацията и свободата по целия свят " и провеждането на политика на търговско - икономическа интеграция за благото на двете страни . Болсонаро е един от последните световни лидери , признали победата на Байдън на президентските избори в САЩ . По време на предизборната надпревара политикът открито симпатизираше на сегашния стопанин на Белия дом републиканеца Доналд Тръмп и му пожела да победи . В понеделник Избирателната колегия утвърди резултатите от гласуването в САЩ , според които Байдън ще стане новият държавен глава . В подкрепа на демократа гласуваха 306 електори , а в полза на действащия президент , републиканеца Доналд Тръмп , 232 . За да стане президент на САЩ , даденият кандидат трябва да получи 270 гласа .